ระเบียบกรมการค้าภายในระเบียบกรมการค้าภายในว่าด้วยหลักเกณฑ์และวิธีการคืนเครื่องชั่งตวงวัดให้แก่เจ้าของหรือผู้ครอบครองเพื่อนำไปแก้ไขให้ถูกต้องพ.ศ. ๒๕๕๙ ตามที่กรมการค้าภายในได้ออกระเบียบกรมการค้าภายในว่าด้วยหลักเกณฑ์และวิธีการคืนเครื่องชั่งตวงวัดให้แก่เจ้าของหรือผู้ครอบครองเพื่อนำไปแก้ไขให้ถูกต้องพ.ศ. ๒๕๕๒ ลงวันที่ ๒ พฤศจิกายน พ.ศ. ๒๕๕๒เพื่อให้การคืนเครื่องชั่งตวงวัดให้แก่เจ้าของหรือผู้ครอบครองเพื่อนำไปแก้ไขให้ถูกต้องมีระบบและเกิดความสะดวกต่อเจ้าของหรือผู้ครอบครองที่ยื่นคำขอคืนเครื่องชั่งตวงวัดไปแล้วนั้นกรมการค้าภายในเห็นสมควรแก้ไขปรับปรุงระเบียบดังกล่าวให้สอดคล้องกับสภาพการณ์ปัจจุบันอาศัยอำนาจตามความในมาตรา ๖ (๕) แห่งพระราชบัญญัติมาตราชั่งตวงวัด พ.ศ. ๒๕๔๒และมาตรา ๕๗ วรรคสาม แห่งพระราชบัญญัติมาตราชั่งตวงวัด พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓) พ.ศ. ๒๕๕๗อธิบดีกรมการค้าภายในจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมการค้าภายในว่าด้วยหลักเกณฑ์และวิธีการคืนเครื่องชั่งตวงวัดให้แก่เจ้าของหรือผู้ครอบครองเพื่อนำไปแก้ไขให้ถูกต้องพ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบกรมการค้าภายในว่าด้วยหลักเกณฑ์และวิธีการคืนเครื่องชั่งตวงวัดให้แก่เจ้าของหรือผู้ครอบครองเพื่อนำไปแก้ไขให้ถูกต้องพ.ศ. ๒๕๕๒ ลงวันที่ ๒ พฤศจิกายน พ.ศ. ๒๕๕๒ข้อ๔ ในระเบียบนี้เครื่องชั่งตวงวัด หมายความว่าเครื่องชั่งตวงวัดที่นายตรวจชั่งตวงวัดยึดไว้ตามมาตรา ๕๗ แห่งพระราชบัญญัติมาตราชั่งตวงวัดพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓) พ.ศ.๒๕๕๗ ที่สามารถนำไปแก้ไขให้ถูกต้องได้ แต่ไม่หมายความรวมถึงเครื่องชั่งสปริงข้อ๕ ให้ผู้ดำรงตำแหน่งดังต่อไปนี้เป็นผู้มีอำนาจสั่งคืนเครื่องชั่งตวงวัด(๑)อธิบดีหรือผู้ซึ่งอธิบดีมอบหมาย สำหรับเครื่องชั่งตวงวัดที่ยึดในเขตกรุงเทพมหานคร จังหวัดนนทบุรีจังหวัดปทุมธานี และจังหวัดสมุทรปราการ(๒)ผู้อำนวยการศูนย์ชั่งตวงวัดหรือหัวหน้าสำนักงานสาขาชั่งตวงวัดสำหรับจังหวัดอื่นนอกจาก (๑) ทั้งนี้ในเขตท้องที่ของตนข้อ๖เจ้าของหรือผู้ครอบครองเครื่องชั่งตวงวัดที่ประสงค์จะขอรับคืนเครื่องชั่งตวงวัดให้ยื่นคำขอตามแบบท้ายระเบียบนี้พร้อมแนบเอกสารหลักฐานตามข้อ ๗ ภายในเก้าสิบวันนับแต่วันที่ยึดโดยยื่นคำขอต่อพนักงานเจ้าหน้าที่ณ สถานที่ราชการ ดังต่อไปนี้(๑)กรณีเครื่องชั่งตวงวัดที่นายตรวจชั่งตวงวัดได้ยึดในเขตกรุงเทพมหานครจังหวัดนนทบุรี จังหวัดปทุมธานี และจังหวัดสมุทรปราการ ให้ยื่นคำขอ ณสำนักงานกลางชั่งตวงวัด กรมการค้าภายใน กระทรวงพาณิชย์(๒)กรณีเครื่องชั่งตวงวัดที่นายตรวจชั่งตวงวัดได้ยึดในเขตจังหวัดอื่น นอกจาก (๑)ให้ยื่นคำขอ ณ ศูนย์ชั่งตวงวัดหรือสำนักงานสาขาชั่งตวงวัด กรมการค้าภายในกระทรวงพาณิชย์ในเขตท้องที่นั้นการขอรับคืนเครื่องชั่งตวงวัดเจ้าของหรือผู้ครอบครองอาจมอบอำนาจให้บุคคลอื่นมายื่นคำขอตามวรรคหนึ่งได้ข้อ๗การขอรับคืนเครื่องชั่งตวงวัดให้แนบเอกสารหลักฐาน ดังต่อไปนี้(๑)สำเนาบัตรประจำตัวประชาชนหรือสำเนาทะเบียนบ้าน กรณีที่เป็นบุคคลธรรมดา(๒)หนังสือรับรองนิติบุคคลของสำนักงานทะเบียนหุ้นส่วนบริษัทแสดงวัตถุประสงค์รายชื่อกรรมการผู้มีอำนาจผูกพันนิติบุคคล สถานที่ตั้งสำนักงานซึ่งรับรองไว้ก่อนยื่นคำขอไม่เกินหกเดือน กรณีที่เป็นนิติบุคคล(๓)สำเนาหลักฐานที่แสดงความเป็นเจ้าของหรือผู้ครอบครองเครื่องชั่งตวงวัดที่ขอรับคืน(๔)สำเนาใบยึดเครื่องชั่งตวงวัด(๕)กรณีเป็นเครื่องชั่งตวงวัดที่นำเข้าจากต่างประเทศต้องมีต้นฉบับพร้อมสำเนาภาพถ่ายเอกสาร ซึ่งลงลายมือชื่อรับรองความถูกต้องของเอกสารอย่างใดอย่างหนึ่งดังนี้ ใบกำกับภาษี ใบขนสินค้าขาเข้าตามพิธีการศุลกากร ใบเสร็จรับเงินค่าอากรขาเข้า หรือค่าภาษีมูลค่าเพิ่ม หลักฐานการเปิดเลตเตอร์ ออฟ เครดิต (LETTER OF CREDIT) หรือ L/C(๖)หนังสือมอบอำนาจ กรณีมอบอำนาจให้บุคคลอื่นมายื่นคำขอข้อ๘เมื่อพนักงานเจ้าหน้าที่ได้รับคำขอพร้อมเอกสารหลักฐานตามข้อ ๗และได้ตรวจสอบแล้วพบว่าคำขอและเอกสารหลักฐานถูกต้องครบถ้วนให้รับคำขอไว้พิจารณาต่อไปในกรณีที่คำขอหรือเอกสารหลักฐานไม่ถูกต้องครบถ้วนให้พนักงานเจ้าหน้าที่แจ้งให้ผู้ยื่นคำขอแก้ไขเพิ่มเติมให้ถูกต้องครบถ้วนภายในระยะเวลาตามข้อ ๖ ก่อนรับคำขอไว้พิจารณาต่อไปหากผู้ยื่นคำขอไม่ดำเนินการแก้ไขเพิ่มเติมภายในระยะเวลาที่กำหนดให้ถือว่าละทิ้งคำขอและให้จำหน่ายคำขอดังกล่าวในกรณีคำขอและเอกสารหลักฐานที่รับไว้ตามวรรคหนึ่งและวรรคสองถูกต้องครบถ้วนให้พนักงานเจ้าหน้าที่เสนอความเห็นเบื้องต้นก่อนนำเสนอผู้มีอำนาจสั่งคืนเครื่องชั่งตวงวัดพิจารณาให้แล้วเสร็จภายในสิบห้าวันทำการนับแต่วันที่พนักงานเจ้าหน้าที่ได้รับคำขอและเอกสารหลักฐานที่ถูกต้องครบถ้วนข้อ๙ให้ผู้มีอำนาจสั่งคืนเครื่องชั่งตวงวัดตามข้อ ๕แจ้งผลการอนุญาตหรือไม่อนุญาตให้คืนเครื่องชั่งตวงวัดเป็นหนังสือพร้อมเหตุผลให้เจ้าของหรือผู้ครอบครองทราบภายในเจ็ดวันทำการนับแต่วันที่อนุญาตหรือไม่อนุญาตเมื่อเจ้าของหรือผู้ครอบครองได้รับทราบผลการอนุญาตให้คืนเครื่องชั่งตวงวัดแล้วให้มาขอรับเครื่องชั่งตวงวัดคืนจากพนักงานเจ้าหน้าที่ณ สถานที่ที่ยื่นคำขอ ภายในสิบห้าวันนับแต่วันที่ได้รับแจ้งข้อ๑๐เมื่อเจ้าของหรือผู้ครอบครองเครื่องชั่งตวงวัดได้รับเครื่องชั่งตวงวัดคืนไปจากพนักงานเจ้าหน้าที่ตามข้อ๙ แล้วต้องดำเนินการแก้ไขให้ถูกต้องและยื่นคำขอให้ตรวจสอบเครื่องชั่งตวงวัดเพื่อให้คำรับรองต่อพนักงานเจ้าหน้าที่ณสำนักงานกลางชั่งตวงวัดหรือสำนักงานสาขาชั่งตวงวัดที่ได้รับเครื่องชั่งตวงวัดคืนไปแล้วแต่กรณีภายในสามสิบวันนับแต่วันที่รับเครื่องชั่งตวงวัดคืนกรณีที่มีเหตุจำเป็นไม่อาจยื่นคำขอให้ตรวจสอบเครื่องชั่งตวงวัดภายในระยะเวลาตามวรรคหนึ่งเจ้าของหรือผู้ครอบครองเครื่องชั่งตวงวัดอาจร้องขอต่ออธิบดีหรือผู้ซึ่งอธิบดีมอบหมายเพื่อขอขยายระยะเวลาตามที่กำหนดไว้ก่อนสิ้นระยะเวลานั้นได้แต่การขอขยายระยะเวลาเช่นว่านี้ให้พึงทำได้ต่อเมื่อมีพฤติการณ์พิเศษหรือมีเหตุจำเป็นข้อ๑๑ ให้พนักงานเจ้าหน้าที่ผู้รับคำขอจัดทำบัญชีหรือทะเบียนทุกครั้งที่มีการคืนเครื่องชั่งตวงวัดให้แก่เจ้าของหรือผู้ครอบครองข้อ๑๒ให้อธิบดีกรมการค้าภายในเป็นผู้รักษาการตามระเบียบนี้ประกาศ ณ วันที่ ๗มิถุนายน พ.ศ. ๒๕๕๙วิบูลย์ลักษณ์ ร่วมรักษ์อธิบดีกรมการค้าภายใน[เอกสารแนบท้าย]๑. แบบคำขอรับคืนเครื่องชั่งตวงวัดเพื่อนำไปแก้ไขให้ถูกต้อง(ดูข้อมูลจากภาพกฎหมาย)ปริยานุช/จัดทำ๖ กรกฎาคม ๒๕๕๙กัญฑรัตน์/ตรวจ๒๖ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๔๙ ง/หน้า ๑/๔ กรกฎาคม ๒๕๕๙